Foto Vremea de mâine 9 martie 2024. Se încălzește în toată țara. Anunțul meteorologilor
Vremea de mâine în România. Valorile termice se vor situa în jurul normelor specifice perioadei. Vor fi înnorări în cea mai mare parte a ţării şi va ploua slab, pe arii relativ restrânse în Banat şi Crişana şi cu totul izolat în celelalte regiuni, cu probabilitate mai mare în centru şi sud. Îndeosebi în Carpaţii Occidentali şi Meridionali va ninge. Vântul va sufla slab şi moderat, cu unele intensificări pe litoral. Temperaturile maxime se vor încadra între 4 şi 11 grade.
Vremea va deveni în general frumoasă, iar valorile termice diurne, în creştere faţă de ziua precedentă, se vor situa uşor peste mediile specifice primei decade a lunii martie. Pe parcursul zilei cerul va fi mai mult senin în nord-est, iar în restul teritoriului va avea temporar înnorări, dar numai izolat, cel mai probabil în dealurile submontane vor fi posibile ploi slabe, iar la altitudini de peste 1400 m, precipitaţii mixte.
Noaptea, nebulozitatea se va extinde în vest şi sud-vest, unde pe arii foarte mici va ploua slab, iar în rest cerul va fi variabil la senin. Vântul va sufla slab şi moderat, cu unele intensificări în sudul Banatului şi în zona Carpaţilor Meridionali.
Temperaturile maxime se vor încadra între 7 şi 15 grade, iar cele minime între -5 şi 7 grade, uşor mai scăzute în depresiunile Carpaţilor Orientali până spre -7 grade. Dimineaţa şi noaptea, pe suprafeţe mici se va semnala ceaţă.
Prognoza meteo București 9 martie 2024
Valorile termice, îndeosebi cele diurne, vor marca o creştere faţă de intervalul anterior. Cerul va fi variabil, cu înnorări mai ales noaptea în Carpaţii Occidentali şi în vestul Carpaţilor Meridionali, iar ploi slabe vor fi pe arii foarte mici. La altitudini de peste 1400 m vor fi posibile precipitaţii mixte. Vântul va sufla slab şi moderat, cu unele intensificări în masivele sudice.
Vremea de mâine la munte
Valorile termice, îndeosebi cele diurne, vor marca o creştere faţă de intervalul anterior. Cerul va fi variabil, cu înnorări mai ales noaptea în Carpaţii Occidentali şi în vestul Carpaţilor Meridionali, iar ploi slabe vor fi pe arii foarte mici. La altitudini de peste 1400 m vor fi posibile precipitaţii mixte. Vântul va sufla slab şi moderat, cu unele intensificări în masivele sudice.
Cum va fi vremea în Europa
În vestul şi sudul Europei, cerul va avea înnorări şi vor fi precipitaţii sub formă de ploaie, iar în zonele de deal şi de munte şi lapoviţă şi ninsoare. Pe suprafeţe mici cantităţile de apă vor fi însemnate, iar în sud-estul Franţei se pot depăşi 50 l/mp. Şi în restul continentului, vor fi înnorări, dar numai izolat vor fi precipitaţii slabe.
Vântul va avea intensificări în vestul şi sud-vestul Europei şi pe arii restrânse în sud, centru şi în extremitatea de răsărit. Temperaturile vor marca o scădere faţă de ziua precedentă în nord-estul continentului şi în creştere uşoară în centru.